На основу члана 52. Закона о јавним предузећима (''Службени гласник РС'', број 15/2016), члана 37. Статута Града Ниша (''Службени лист Града Ниша'', број 100/2008 и 143/2016) и члана 24. Одлукe о оснивању Јавног комуналног предузећа Дирекција за јавни превоз града Ниша („Службени лист Града Ниша“, број 145/2016 и 18/2017),

Скупштина Града Ниша, на седници од \_\_\_\_\_\_\_.2018. године, донела је

**РЕШЕЊЕ**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНОГ КОМУНАЛНОГ ПРЕДУЗЕЋА**

**ДИРЕКЦИЈА ЗА ЈАВНИ ПРЕВОЗ ГРАДА НИША НИШ**

**I**

Милан Милић**,** дипломирани инжењер саобраћаја,именује се за вршиоца дужности директора Јавног комуналног предузећа Дирекција за јавни превоз града Ниша Ниш, најдуже до годину дана од дана именовања, почев од 15.10.2018. године.

**II**

Вршилац дужности директора Јавног комуналног предузећа Дирекција за јавни превоз града Ниша Ниш има сва права, обавезе и овлашћења која има директор овог предузећа.

**III**

Ово решење објавити у „Службеном гласнику Републике Србије” и „Службеном листу града Ниша”, као и на званичној интернет презентацији Града Ниша www.ni.rs.

**О б р а з л о ж е њ е**

Чланом 52. Закона о јавним предузећима (''Службени гласник РС'', број 15/2016) и члана 24. Одлукe о оснивању Јавног комуналног предузећа Дирекција за јавни превоз града Ниша („Службени лист Града Ниша“, број 145/2016 и 18/2017) прописано је, између осталог, да се вршилац дужности директора може именовати на период који не може бити дужи од једне године. Вршилац дужности директора мора испуњавати услове за именовање директора јавног предузећа. Такође, вршилац дужности има сва права, обавезе и овлашћења која има директор јавног предузећа.

Чланом 25. Закона о јавним предузећима и чланом 17. Одлукe о оснивању Јавног комуналног предузећа Дирекција за јавни превоз града Ниша прописани су услови које лице мора да испуњава да би било именовано за директора предузећа.

Чланом 37. Статута Града Ниша (''Службени лист Града Ниша'', број 100/2008 и 143/2016) прописано је да Скупштина Града Ниша, између осталог, именује и разрешава директоре јавних предузећа и јавно комуналних предузећа чији је оснивач Град.

Решењем о именовању директора Јавног комуналног предузећа Дирекција за јавни превоз града Ниша („Службени лист Града Ниша“, број 86/2014), Саша Петронијевић, диплoмирани инжењер машинства, именован је за директора Јавног комуналног предузећа Дирекција за јавни превоз Града Ниша на период од 4 (четири) године.

Имајући у виду да Саши Петронијевићу, диплoмираном инжењеру машинства, истиче мандат 14.10.2018. године, у циљу обезбеђивања услова за несметано функционисање јавног комуналног предузећа, неопходно је именовати вршиоца дужности директора предузећа.

На основу наведеног, а имајући у виду да Милан Милић**,** дипломирани инжењер саобраћаја из Ниша, испуњава услове за именовање вршиоца дужности директора Јавног комуналног предузећа Дирекција за јавни превоз града Ниша Ниш, прописане законом, оснивачким актом и статутом предузећа, Скупштина Града Ниша донела је решење као у диспозитиву.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_2018. године

**СКУПШТИНА ГРАДА НИША**

Председник

Мр Раде Рајковић